Folketing
2005-12-08

Vi havde en lang række gode og konstruktive spørgsmål i forbindelse med det konkrete lovforslag. Vi sendte et meget udførligt brev over, hvor vi spurgte til tingene, og vi fik også svar på noget af det. Sandheden er, at vi ikke var tilfredse med den konstruktion; vi var især ikke tilfredse med finansieringen. Jeg er ikke så sikker som den konservative ordfører på, at alle aktieejere i øjeblikket glæder sig meget over den reform, som man har gennemført. Ud over det betyder det jo netto et tab for staten, som ikke er noget, som erhvervslivet eller aktieejerne som sådan selv kommer til at finansiere. (Kort bemærkning).